Digitalni fotoaparat

Digitalni fotoaparat (engl. digital camera) je fotoaparat koji slike umjesto na film pohranjuje u digitalnom obliku na pripadajući memorijski medij. Kao memorijski medij se koriste memorijske kartice čiji se sadržaj može brisati i zatim se ponovno, na istu karticu, mogu spremati nove slike. Unos slike u računalo je izravan i jednostavan, a unesena slika se naknadno može uređivati za to predviđenim programima.

Rukovanje digitalnim fotoaparatom vrlo je slično rukovanju običnim fotoaparatom. Korisnik tražilom bira prizor koji želi snimiti te pritišće okidač. Prizor se projicira na osjetilo svjetlosti koje omogućava pretvorbu slike u električne veličine.

Digitalni fotoaparati imaju vlastiti zaslon (engl. display) na kome je trenutačno moguće vidjeti snimljenu sliku. Neki modeli digitalnih fotoaparata mogu se povezati izravno s pisačem i tako bez posredovanja računala otisnuti sliku.

Kvaliteta fotoaparata uglavnom ovisi o dva obilježja: o razlučivosti osjetila svjetlosti i kvaliteti optičkog sustava (leća). Razlučivost se obično izražava brojem točaka (engl. pixel) koje osjetilo svjetlosti može razlučiti. Suvremeni digitalni fototaparati imaju razlučivost od 5-10 mpixel-a (1 mpixel = 106 pixel-a).